山头火命
山头火野焚燎原延烧极目,依稀天际斜辉彷拂山头落日,此乃九月烧荒,衰草尽热之火也。大既宜山木与风,木喜大林与松柏以辰巳有风,寅卯归禄。
涧下水命
涧下水者,山环细浪,雪涌飞端,相连南北之流,对峙坎离之脉。此水清澄,喜见金养,砂中、剑锋二金最宜。钗钏庚戌丁丑不宜,以丑戌相刑,辛亥见丙子则丙辛化水,尤贵;余金以禄贵参之,取其资生,恶其冲破。见木一位不妨,二三则主劳苦,亦以贵人禄马参之。命中见土,主人多浊天元,若木或化水,则主清吉;砂中、屋上二土,其气稍清,路旁、大驿则浊甚矣,主财散祸生,如辰、戌、丑、未土局,其凶尤甚,以水浊土浑故也。火见太阳,虽炎,中间有既济未济之论;霹雳就位相争,最所不宜。